Samo Tomášik

Samuel Tomášik (pseudonymy Kozodolský, Samuel Tomášek; * 8. február 1813, Jelšavská Teplica, dnes Gemerské Teplice – † 10. september 1887, Chyžné) bol slovenský romantický prozaik, básnik a evanjelický farár.

 Životopis 
vľavo|náhľad|Krátky dokumentárny film o Samovi Tomášovi z produkcie Matice slovenskej
Vzdelanie získaval v Jelšave a Gemeri, gymnázium navštevoval v Rožňave. Neskôr pokračoval vo vzdelávaní na lýceu v Kežmarku, Krakove a Wieliczke. Po ukončení vzdelávania pracoval dva roky ako vychovávateľ v Bánréve, no keď jeho otec ochorel, vrátil sa domov a po jeho smrti pôsobil v Chyžnom ako evanjelický farár. Keď v roku 1834 odišiel do Nemecka, aby si doplnil vzdelanie, v jeho farnosti ho zastupoval Samo Chalupka. V rokoch 1856 – 1860 sa stal dozorcom škôl a pričinil sa o založenie prvého slovenského gymnázia v Revúcej.

 Tvorba 
Svojou tvorbou sa radí do medziobdobia medzi kollárovskou a štúrovskou generáciou. Začínal latinskou tvorbou (poézia), no tiež sa zaujímal o ľudovú tvorbu. Okrem latinčiny písal tiež česky a slovensky. V jeho tvorbe sa veľmi často objavuje výzva do boja za slobodu či spravodlivosť, snaha dokázať dôležitosť slovenského národa v dejinách Uhorska, no venuje sa i básňam satirickým, manželským, či na báze ľudovej tvorby. Priestorovo umiestňuje svoje diela na územie Muráňa, resp. do gemerského regiónu. Jeho diela sa vyznačujú spevnosťou a ľudovým jazykom, pričom viaceré boli zhudobnené alebo zľudoveli.

 Hymna Hej, Slované a Hej, Slováci 
Na Slovensku bola hymnou Slovenského štátu (1939 - 1945), hymnou bola aj v Juhoslávii, neskôr v Srbsku a v Čiernej Hore. Hudba je založená na Mazurku Dąbrowskiego, ktorý bol hymnou Poľska od roku 1926, ale ktorý je oveľa pomalší.

 210. výročie narodenia 
12. februára 2023 usporiadala v Gemerských Tepliciach Matica slovenská spomienkové podujatie z ktorého vznikol aj krátky dokumentárny film. Článok pripravila evanjelická farárka Emília Emília Völgyiová a Tatiana Tomková z Domu Matice slovenskej v Rožňave. Pripomenul si ho aj časopisy Hlas ľudu a Nové Slovo.

 Dielo 
 1888 – Básně a písně, súhrnné dielo
 1834 – Hej, Slováci (pôvodný názov Na Slovany), hymnická pieseň
 1846 – Hladomra, prvá próza (povesť)
 1864 – Bašovci na Muránskom zámku, poviedka
 1865 – Sečovci, veľmoži gemerskí, poviedka
 1867 – Vešelínovo dobytie Muráňa, poviedka
 1870 – Odboj Vešelínov, poviedka
 1873 – Malkotenti, poviedka
 1876 – Kuruci, poviedka
 1872 – Pamäti gemersko-malohontské, faktografická próza; dejiny Gemera
 1883 – Denkwürdigkeiten des Muranyer Schlosses, mit Bezug auf die Vaterländische Geschichte, faktografické dejiny muránskeho zámku
 Barón Trenck, vodca pandúrov, nedokončený román (len rukopis)
 Svadba pod Kohoutem, dráma (len rukopis)
 Kolo Tatier čierňava, revolučná pieseň
 Hej, pod Kriváňom (pôvodne Hej, pod Muráňom), básnické dielo, ktoré znárodnelo
 Ja som bača veľmi starý

 Referencie 

 Literatúra 


 Iné projekty 

 Externé odkazy 
 Slovník pseudonymov slovenských spisovateľov. Martin : Matica slovenská, 1961
 Plné texty diel S. Tomášika
 Záznam o narodení a krste v matrike - evanjelická farnosť Jelšavská Teplica; pokrstený ako Samuel Timotheus Thomáschik
 Záznam o úmrtí v matrike - evanjelická farnosť Chyžné

Kategória:Slovenskí spisovatelia
Kategória:Slovenskí prozaici
Kategória:Slovenskí básnici
Kategória:Slovenskí dramatici
Kategória:Štúrovci
Kategória:Slovenskí evanjelickí kňazi
Kategória:Osobnosti Evanjelického lýcea v Kežmarku
Kategória:Osobnosti z Gemerských Teplíc